b'\n_START_ARTICLE_\nRazsmernik\n_START_PARAGRAPH_\nRazsmernik (ang. inverter ali power inverter) je elektronska naprava ki pretvori enosmerni elektri\xc4\x8dni tok (DC) v izmeni\xc4\x8dnega (AC).Pri pretvorbi se majhen del energije izgubi. Razsmerniki, ki nimajo gibajo\xc4\x8dih delov, se imenujejo stati\xc4\x8dni razsmerniki._NEWLINE_Razsmerniki se uporabljajo, kjer \xc5\xbeelimo pretvoriti enosmerni tok iz npr. baterije (akumulatorjev), fotovoltai\xc4\x8dih celic, termofotovoltai\xc4\x8dih celic, termogeneratorjev in drugih naprav v izmeni\xc4\x8dnega. Tipi\xc4\x8dno je frekvenca izhodnega imeni\xc4\x8dnega toka 50 Hz (Evropa) oz. 60 Hz (npr. ZDA). Se pa razsmerniki uporablja tudi na elektri\xc4\x8dnih in dizelelektri\xc4\x8dnih lokomotivah, ki imajo trifazne indukcijske motorje._NEWLINE_Angle\xc5\xa1ki izraz za razsmernik je "inverter", vendar moramo tu paziti, da ga ne zame\xc5\xa1amo s varilnim inverterjem - ker gre za druga\xc4\x8dno napravo. Varilni inverter pretvori izmeni\xc4\x8dni tok iz omre\xc5\xbeja v enosmernega, ki pulzira pri visokih frekvencah. Te vrste varilni aparati so la\xc5\xbeji in porabijo manj energije.'